b'\n_START_ARTICLE_\nTom Wrange\n_START_PARAGRAPH_\nTom Johannes Wrange (alk. Lillqvist, 2. lokakuuta 1937 Helsinki \xe2\x80\x93 31. hein\xc3\xa4kuuta 2018 Porvoo) oli suomalainen kehonrakennusvaikuttaja._NEWLINE_Wrange oli ensimm\xc3\xa4inen voimailuv\xc3\xa4lineiden ja lis\xc3\xa4ravinteiden maahantuoja Suomessa. Suomen bodybuilding- ja voimanostoliittoa (BBC) h\xc3\xa4n oli perustamassa vuonna 1971. Wrange tuli tunnetuksi my\xc3\xb6s Arnold Schwarzeneggerin Suomen-vierailujen j\xc3\xa4rjest\xc3\xa4misest\xc3\xa4 vuosina 1971 ja 1972._NEWLINE_Wrange oli Suomen edustaja vuonna 1975 perustetun Pohjoismaiden Voimanostoliiton ensimm\xc3\xa4isess\xc3\xa4 hallituksessa.'